Spoločnosť národov

Spoločnosť národov alebo (zriedkavo) Liga národovMalá encyklopédia zemepisu sveta, s. 410. (, ) bola medzinárodná organizácia založená po skončení prvej svetovej vojny na základe výsledkov parížskej mierovej konferencie. Bola súčasťou tzv. Nového svetového poriadku, ktorý hlásal americký prezident Woodrow Wilson vo svojich Štrnástich bodoch.

28. júna 1919 bola podpísaná Versaillská mierová zmluva, čím prišlo k faktickému vytvoreniu Spoločnosti národov. Úlohou organizácie bola povojnová demilitarizácia, udržanie svetového mieru, prevencia pred ďalšími vojnovými konfliktmi pomocou zásad kolektívnej bezpečnosti a diplomatického vyjednávania. Týmito úlohami položila Spoločnosť národov základ širokej medzinárodnej spolupráci.

Iniciátormi a zakladajúcimi krajinami Spoločnosti národov boli víťazné štáty Dohody (napr. Spojené kráľovstvo, Francúzsko) a ich spojenci (napr. Česko-Slovensko), pôvodnými členmi z roku 1919 teda bolo 26 štátov, ďalej štyri britské domíniá a Britská India (v rámci Commonwealthu). Za sídlo Spoločnosti bola zvolená švajčiarska Ženeva, medzinárodný zmierovací súd bol ustanovený v holandskom Haagu.

V roku 1920 začala platnosť základného dokumentu organizácie Pakt Spoločnosti národov, ktorým sa členské krajiny zaväzovali k dodržiavaniu pravidiel medzinárodnej spolupráce a bezpečnosti, rešpektovaniu medzinárodného práva a ďalších záväzkov urobených v rámci Spoločnosti národov. Pakt Spoločnosti národov nebol ratifikovaný Kongresom USA - Spojené štáty, jeden z iniciátorov vzniku organizácie, sa tak nikdy nestali členmi. Celkový počet členských krajín sa od 20. rokov značne menil. Roku 1926 sa členom stalo Nemecko (vystúpilo roku 1933), Sovietsky zväz bol prijatý roku 1934 (ako jediná členská krajina bol vylúčený v roku 1939 po vypuknutí Zimnej vojny). Zo Spoločnosti národov v roku 1933 vystúpilo Japonsko a roku 1937 Taliansko.

 Rozpory a zánik 
Napriek značnému vplyvu Francúzska a Británie v Spoločnosti národov nebola organizácia schopná dôrazne presadiť svoje ciele, úplne neefektívna bola jej činnosť proti agresívnym krokom fašistickej vlády v Taliansku (okupácia Etiópie), nacistickej v Nemecku (účasť v španielskej občianskej vojne, anšlus Rakúska, uzatvorenie Mníchovskej dohody), ani militaristickej v Japonsku (vojna v Číne). Menším členským štátom chýbal významnejší vplyv na chod a rozhodovanie organizácie, čo spôsobovalo napätie medzi nimi na jednej strane a Britániou a Francúzskom na strane druhej. Spoločnosť národov tak v súvislosti so začiatkom druhej svetovej vojny v rokoch 1939 a 1940 stratila faktický význam. Formálne bola Spoločnosť národov rozpustená v apríli 1946. Víťazné štáty druhej svetovej vojny sa rozhodli niektoré štruktúry Spoločnosti národov transformovať do novo vzniknutej Organizácie spojených národov, ktorá na činnosť Spoločnosti národov priamo nadviazala. 

 Členské krajiny 
 Členské krajiny v roku 1919 

 Argentína
 Austrália
 Belgicko
 Bolívia
 Brazília, vystúpila 1926
 Česko-Slovensko
 Čína
 Dánsko
 Salvádor, vystúpil 1937
 Francúzsko
 Guatemala, vystúpila 1936
 Haiti, vystúpilo 1942
 Honduras, vystúpil 1936
 Čile, vystúpilo 1938 India
 Taliansko, vystúpilo 1937
 Japonsko, vystúpilo 1933
 Juhoafrická únia
 Kanada
 Kolumbia
 Kráľovstvo SHS
 Kuba
 Libéria
 Holandsko
 Nový Zéland
 Nikaragua, vystúpila 1936
 Nórsko
 Panama Paraguaj, vystúpil 1935
 Perzia
 Peru, vystúpilo 1939
 Poľsko
 Portugalsko
 Rumunsko, vystúpilo 1940
 Grécko
 Siam
 Spojené kráľovstvo
 Španielsko, vystúpilo 1939
 Švédsko
 Švajčiarsko
 Uruguaj
 Venezuela, vystúpila 1938

 Členské krajiny prijaté po roku 1919 

 Afganistan, 1934
 Albánsko, 1920, vystúpilo 1939
 Bulharsko, 1920
 Dominikánska republika, 1924
 Egypt, 1937
 Ekvádor, 1934
 Fínsko, 1920 
 Estónsko, 1921
 Etiópia, 1923
 Irak, 1932
 Írsko, 1923
 Kostarika, 1920, vystúpila 1925
 Litva, 1921
 Lotyšsko, 1921 Luxembursko, 1920
 Maďarsko, 1922, vystúpilo 1939
 Mexiko, 1931
 Nemecko, 1926, vystúpilo 1933
 Rakúsko, 1920, vystúpilo 1938
 Sovietsky zväz, 1934, vylúčený 1939
 Turecko, 1932

 Referencie 

 Pozri aj 
 Organizácia spojených národov

 Iné projekty 

 Zdroje 

Kategória:Medzinárodné organizácie
Kategória:Dôsledky prvej svetovej vojny